**Zmluva o dodaní štandardného Software a poskytovaní štandardnej licenčnej podpory**

uzatvorená v zmysle § 269 ods. 2 a nasl. zákona č. 513/1991 Zb. Obchodného zákonníka v platnom znení (ďalej len „Obchodný zákonník“), príslušných ustanovení zákona č. 343/2015 Z.z. o verejnom obstarávaní v platnom znení a v súlade s príslušnými ustanoveniami zákona č. 185/2015 Z.z. Autorský zákon v platnom znení

(ďalej len „Autorský zákon“)

(ďalej len „zmluva“)

**Kupujúci: Slovenská republika zastúpená Ministerstvom financií SR**

Sídlo: Štefanovičova 5, 817 82 Bratislava

Zastúpený: Veronika Gmiterko, MBA, generálna tajomníčka služobného úradu

IČO: 00151742

IČ DPH: nie je platiteľom DHP

Bankové spojenie: Štátna pokladnica

IBAN: SK59 8180 0000 0070 0000 1400

(ďalej len „zákazník“)

a

**Poskytovateľ:**

Sídlo:

Štatutárny orgán:

Zastúpená:

Právna forma:

Označenie registra: Obchodný register Okresného súdu ...... Oddiel: ..... Vložka č.: ......

IČO:

IČ DPH:

DIČ:

Bankové spojenie:

IBAN:

(ďalej len „poskytovateľ“)

(spolu ďalej len ako „zmluvné strany“ alebo v jednotnom čísle „zmluvná strana“)

**Preambula**

1. Ministerstvo financií SR zriadilo dynamický nákupný systém (DNS) na obstaranie licencií a súvisiacich služieb štandardnej podpory. Predmetom jednotlivých výziev na predkladanie ponúk zadávaných v zriadenom DNS je nákup licencií a/alebo súvisiacich služieb štandardnej podpory, ktoré (i) zabezpečujú databázu/databázovú službu, (ii) sú zamerané na optimalizáciu a návrh procesov, správu a tvorbu používateľskej dokumentácie a zjednodušenie školiacich procesov, (iii) umožňujú rozširovať kapacitu databázy, aplikačného priestoru, prístup k analytickým nástrojom alebo službám vo forme licencií alebo predplatného, (iv) sú nástrojom na správu prostredí, ich riadenie a aktualizáciu umožňujúcim aj správu projektovej dokumentácie, (v) slúžia na spracovanie miezd a personálnej agendy.
2. Zmluvné strany uzatvárajú zmluvu v súlade s výsledkom verejného obstarávania s využitím DNS podľa ustanovení § 58 a nasl. zákona č. 343/2015 Z.z. o verejnom obstarávaní v platnom znení s názvom DNS „Obstaranie licencií a súvisiacich služieb štandardnej podpory“ zákazka „Nákup licencií SAP HANA a súvisiacich služieb štandardnej podpory – výzva č. 1.“ Ministerstvo financií SR ako verejný obstarávateľ oznámil zámer zriadiť DNS zverejnením oznámenia o vyhlásení verejného obstarávania v Úradnom vestníku EÚ č. 2021/S 209-546584 z 27. 10. 2021 a vo Vestníku verejného obstarávania č. 245/2021 z 28. 10. 2021 pod značkou 50495-MUT.

**Článok I**

**Predmet a účel Zmluvy**

1. Predmetom tejto zmluvy je záväzok poskytovateľa riadne a včas dodať zákazníkovi štandardný softvér v rozsahu špecifikovanom v Prílohe č. 1 (ďalej aj ako „software“) a tomu zodpovedajúci záväzok zákazníka zaplatiť poskytovateľovi dohodnutú cenu vo výške a podľa podmienok stanovených v tejto zmluve, vrátane jej príloh. Zákazník je oprávnený za dodržania podmienok VOP vlastníka autorských práv softvéru a v rozsahu týchto VOP umožniť prístup k software subjektom verejnej správy zapojeným do centrálneho ekonomického systému (ďalej len „CES“).
2. Samostatným predmetom tejto zmluvy je poskytovanie služieb štandardnej ročnej údržby software za podmienok stanovených v tejto zmluve a VOP vlastníka autorských práv softvéru.
3. Účelom tejto zmluvy je zabezpečenie štandardných softvérových licencií pre CES.

**Článok II**

**Cena a platobné podmienky**

1. Cena za predmet tejto zmluvy v rozsahu čl. I bod 1. a 2. zmluvy je stanovená dohodou zmluvných strán v zmysle zákona č. 18/1996 Z.z. o cenách v znení neskorších predpisov, na základe cenovej kalkulácie uvedenej v Prílohe č. 2 tejto zmluvy.
2. Celková cena za predmet zmluvy v rozsahu podľa čl. I. bod 1. a 2. je .................... bez DPH (slovom: ..................... EUR) a predstavuje maximálny finančný limit tejto zmluvy. V tejto cene je zahrnutá cena za dodané licencie a udelené majetkové práva podľa článku III bod 3 tejto zmluvy, ako aj cena za poskytovanie štandardnej údržby software v trvaní 12 mesiacov od prvého dňa kalendárneho mesiaca nasledujúceho po mesiaci, v ktorom boli licencie dodané na základe platnej a účinnej zmluvy. Cenová kalkulácia je uvedená v prílohe č. 2 tejto zmluvy, ktorá tvorí jej neoddeliteľnú súčasť.

Faktúra za predmet zmluvy v rozsahu podľa čl. I bod 1. a 2. tejto zmluvy bude vystavená do 30 dní odo dňa účinnosti tejto zmluvy. Faktúra musí spĺňať náležitosti podľa § 74 zákona č. 222/2004 Z.z. o dani z pridanej hodnoty v platnom znení. Bankové spojenie poskytovateľa uvedené na faktúre musí byť zhodné s bankovým spojením uvedeným v záhlaví zmluvy.

Faktúra je splatná do 30 dní od dátumu jej doručenia do sídla objednávateľa. Faktúry sú objednávateľovi doručované výlučne:

1. elektronicky e-mailom vo formáte PDF maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry. Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti budú zamietnuté.

alebo

2. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: **ico://sk/00151742**. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry. Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.

1. Neoddeliteľnou súčasťou faktúry bude dodací list podľa bodu 2 článku III tejto zmluvy. Faktúra sa považuje za riadne uhradenú dňom pripísania fakturovanej sumy na účet poskytovateľa.
2. V prípade, že faktúra poskytovateľa bude obsahovať nesprávne alebo neúplné údaje, zákazník je oprávnený túto faktúru v lehote jej splatnosti vrátiť poskytovateľovi. Poskytovateľ túto faktúru podľa charakteru nedostatkov alebo opraví, alebo vystaví novú faktúru. Na tejto opravenej (novej) faktúre vyznačí novú lehotu splatnosti a doručí túto faktúru zákazníkovi. Zmluvné strany berú na vedomie, že v prípade ak nedostatky na faktúre vznikli na strane poskytovateľa, nová lehota splatnosti začne plynúť dňom doručenia novej bezchybnej faktúry zákazníkovi.
3. V prípade omeškania zákazníka s úhradou faktúry poskytovateľa, je poskytovateľ oprávnený požadovať od zákazníka úroky z omeškania v sadzbe podľa nariadenia vlády SR č. 21/2013 Z.z., ktorým sa vykonávajú niektoré ustanovenia Obchodného zákonníka. Poskytovateľ má nárok na náhradu škody spôsobenej omeškaním so splnením peňažného záväzku zákazníka, len ak táto škoda nie je krytá úrokmi z omeškania.
4. Zmluvné strany sa dohodli, že poskytovateľ nie je oprávnený jednostranne započítať akúkoľvek svoju pohľadávku voči pohľadávkam zákazníka.

**Článok III**

**Termín a miesto dodania, nadobudnutie majetkových práv k software**

1. Právo zákazníka stiahnuť softvér vzniká dňom dodania softvéru. Poskytovateľ sa zaväzuje dodať zákazníkovi softvér do 10 dní odo dňa nadobudnutia účinnosti tejto zmluvy. Miestom dodania softvéru sú priestory objednávateľa v Bratislave.
2. Oprávnenou osobou na komunikáciu s poskytovateľom a prevzatie softvéru a aktivačného kľúča, resp. na podpis preberacieho protokolu je za zákazníka .................. . Poskytovateľ sa zaväzuje dodať zákazníkovi softvér a aktivačný kľúč a odovzdať licencie k softvéru na základe dodacieho listu. Podpísaný dodací list oprávnenými zástupcami zmluvných strán bude tvoriť podklad k fakturácii.
3. Licencie k software v rozsahu podľa tejto zmluvy poskytuje poskytovateľ zákazníkovi na dobu trvania majetkových práv autora v zmysle príslušných ustanovení Autorského zákona. Zákazník je oprávnený užívať software pre účely určené v tejto zmluve a/alebo VOP, za podmienok uvedených v tejto zmluve a v jej prílohách, a to predovšetkým vo VOP. Zákazník nadobúda právo používať softvér dňom dodania software podľa predchádzajúceho bodu 1 tohto článku.
4. Software môže byť užívaný a podporovaný len v jednom novozriadenom celistvom softvérovom prostredí zákazníka. Pričom v tomto prostredí môžu byť využité iba licencie, ktoré boli zakúpené do tohoto prostredia. Týmto nie je vylúčená prípadná dohoda zmluvných strán o budúcom zjednotení softvérových prostredí zákazníka.
5. Služby štandardnej licenčnej podpory budú zákazníkovi poskytované počas účinnosti tejto zmluvy v zmysle bodu 2 článku IV. tejto zmluvy.
6. V prípade omeškania s dodaním software v termíne určenom v bode 1 tohto článku, je zákazník oprávnený uplatniť si voči poskytovateľovi zmluvnú pokutu vo výške 0,05 % z celkovej ceny predmetu zmluvy podľa článku II. bod 2 za každý deň omeškania s riadnym dodaním software. Zaplatením zmluvnej pokuty nie je dotknutý nárok zákazníka na náhradu škody, prevyšujúcej výšku zmluvnej pokuty.
7. Dohodnuté zmluvné pokuty uhradí povinná strana strane oprávnenej do 30 dní odo dňa ich uplatnenia.

**Článok IV**

**Trvanie zmluvy a jej predčasné ukončenie, náhrada škody**

1. Táto zmluva, vrátane jej príloh, nadobúda platnosť dňom jej podpísania oprávnenými zástupcami zmluvných strán a účinnosť v zmysle § 47a Občianskeho zákonníka v platnom znení dňom nasledujúcim po dni jej zverejnenia v Centrálnom registri zmlúv.
2. Táto zmluva sa v časti poskytovania Služieb štandardnej licenčnej podpory uzatvára na dobu určitú,  a to na 12 mesiacov odo dňa začatia ich poskytovania na základe platnej a účinnej zmluvy. Majetkové práva k softvéru ostávajú zákazníkovi zachované v zmysle udelenej licencie podľa článku III bod 3 tejto zmluvy.
3. Zmluvné strany sa dohodli, že zmluvu je možné pred uplynutím dohodnutej doby, na ktorú je uzatvorená ukončiť písomnou dohodou zmluvných strán.
4. Zmluvné strany môžu od zmluvy odstúpiť v súlade s ustanoveniami Obchodného zákonníka a zákazník aj podľa § 19 zákona č. 343/2015 Z.z. o verejnom obstarávaní v platnom znení. Odstúpenie musí byť druhej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od tejto zmluvy odstupuje. Odstúpenie od zmluvy je účinné dňom, kedy bolo písomné oznámenie o odstúpení doručené druhej zmluvnej strane.
5. Podstatným porušením zmluvy sa rozumie najmä:

a) ak zákazník i napriek písomnému upozorneniu zo strany poskytovateľa a stanoveniu dodatočného primeraného termínu na plnenie je v omeškaní s úhradou ceny licencie alebo jej časti podľa tejto zmluvy dlhšie než tridsať (30) dní, alebo

b) porušenie autorského práva vo vzťahu k predmetu tejto zmluvy alebo porušenie práv k databázam alebo cudzím počítačovým programom, alebo

c) porušenie povinností zákazníka podľa tejto zmluvy týkajúcich sa užívania Software (porušenie licenčných podmienok k softvéru).

1. V prípade odstúpenia od zmluvy podľa bodu 5 písm. b) a/alebo c) tohto článku zo strany poskytovateľa nie je poskytovateľ zákazníkovi povinný vrátiť uhradenú cenu za riadne poskytnutý softvér.
2. Zákazník je oprávnený od tejto zmluvy odstúpiť v prípade podstatného porušenia tejto zmluvy zo strany poskytovateľa, ktorým je prípad, ak práva tretích osôb napriek opatreniam, ktoré uskutočnil poskytovateľ a napriek súčinnosti zákazníka riadne poskytnutej k týmto opatreniam znemožňujú užívanie software, alebo prípad, že vady software spôsobené poskytovateľom, opakovane znemožňujú zákazníkovi užívanie software.
3. V prípade odstúpenia od zmluvy podľa bodu 7. tohto článku má zákazník právo na vrátenie alikvótnej časti ceny za poskytovanie štandardnej licenčnej podpory, a to za dobu zodpovedajúcej dobe, počas ktorej nemohol zákazník riadne využívať služby štandardnej licenčnej podpory z dôvodov na strane poskytovateľa.
4. Pokiaľ bude táto zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto zmluvy podstatnú náležitosť dohody o ukončení účinnosti tejto zmluvy.
5. Zodpovednosť za vady sa riadi VOP a subsidiárne Obchodným zákonníkom. Ustanovenia Obchodného zákonníka majú prednosť pred ustanoveniami VOP, ktoré neprimeraným spôsobom obmedzujú rozsah náhrady škody, spôsobenej úmyselným porušením povinnosti poskytovateľa, alebo spôsobenej hrubou nedbanlivosťou poskytovateľa alebo chýbajúcou garantovanou kvalitou z jeho strany.
6. Podmienky tejto zmluvy, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

**Článok V**

**Povinnosti v súvislosti s registrom partnerov verejného sektora, subdodávatelia**

1. Poskytovateľ vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona č. 315/2016 Z.z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej poskytovateľ vyhlasuje, že ku dňu podpísania tejto zmluvy má ako partner verejného sektora alebo má osoba, ktorá plní povinnosti oprávnenej osoby pre poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre poskytovateľa ako partnera verejného sektora alebo pre oprávnenú osobu vyplývajú zo zákona o RPVS. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, zákazník nie je v omeškaní s plnením podľa tejto zmluvy až do splnenia povinnosti poskytovateľa, resp. oprávnenej osoby.
2. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým poskytovateľ nevykoná overenie identifikácie konečného užívateľa výhod, zákazník nie je povinný plniť zo zmluvy a nedostane sa pri tom do omeškania. Zákazník má právo odstúpiť od tejto zmluvy z dôvodov, uvedených v § 15 ods. 1 zákona o registri partnerov verejného sektora. Zákazník nie v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona o registri partnerov verejného sektora.
3. Zákazník má právo uplatniť si u poskytovateľa zmluvnú pokutu vo výške 1.000,- eur za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona o registri partnerov verejného sektora.
4. Poskytovateľ je povinný zákazníkovi oznámiť zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz poskytovateľa z registra partnerov verejného sektora najneskôr do 5 dní odo dňa vykonania zmeny alebo výmazu v registri partnerov verejného sektora.
5. Po dobu omeškania poskytovateľa ako partnera verejného sektora alebo oprávnenej osoby s plnením niektorej povinnosti podľa zákona o RPVS, zákazník nie je v omeškaní s plnením podľa tejto zmluvy až do splnenia povinnosti poskytovateľa, resp. oprávnenej osoby.
6. V prípade, že má poskytovateľ v čase uzavretia tejto zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na poskytovaní predmetu zmluvy, je povinný pri podpise zmluvy písomne uviesť v Prílohe č. xxx (zoznam subdodávateľov) údaje o subdodávateľovi/subdodávateľoch v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok, (v) údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Využitím subdodávateľa nie je dotknutá zodpovednosť poskytovateľa za plnenie zmluvy v súlade s § 41 ods. 8 zákona o verejnom obstarávaní a poskytovateľ je povinný poskytovať zákazníkovi plnenia sám, na svoju zodpovednosť, v dohodnutom čase a v dohodnutej kvalite.
7. Poskytovateľ je oprávnený zmeniť a/alebo doplniť subdodávateľa počas trvania zmluvy. Poskytovateľ je povinný v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plniť predmet zmluvy, písomne oznámiť zákazníkovi akúkoľvek zmenu/doplnenie subdodávateľa a údaje o novom subdodávateľovi v rozsahu podľa predchádzajúceho odseku 4 tohto článku. Ak poskytovateľ porušil alebo riadne a úplne nevykonal povinnosť uvedenú v druhej vete tohto bodu, zaplatí zákazníkovi zmluvnú pokutu vo výške 1.000,- eur za každé jednotlivé porušenie. Zaplatením zmluvnej pokuty nie je dotknutý nárok zákazníka na náhradu škody. Porušenie povinnosti poskytovateľa podľa druhej vety tohto bodu sa považuje za podstatné porušenie zmluvy a oprávňuje zákazníka na odstúpenie od zmluvy.
8. Dohodnuté zmluvné pokuty a sankcie uhradí povinná strana strane oprávnenej do 30  
   dní odo dňa ich uplatnenia.

**Článok VI**

**Záverečné ustanovenia**

1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka, Autorského zákona, subsidiárne ustanoveniami Občianskeho zákonníka a príslušnými právnymi predpismi SR. Zmluvný vzťah sa bude riadiť právnym poriadkom platným na území SR.
2. Vo všetkých ostatných aspektoch sa táto zmluva riadi VOP vzťahujúcimi sa na licenciu na štandardný softvér a súvisiacu štandardnú podporu a tiež Podmienkami používania. Tieto dokumenty tvoria prílohy tejto zmluvy a v plnom rozsahu sa vzťahujú aj na užívanie Softvéru špecifikovanom v Prílohe č. 1 tejto zmluvy. Vlastník autorských práv k softvéru ich zverejňuje na internete na stiahnutie. V prípade rozporu alebo nesúladu medzi ustanoveniami jednotlivých súčastí tejto zmluvy bude platiť nasledujúce poradie: (i) táto zmluva, (ii) VOP, (iii) Rozpis práv na používanie softvéru (príslušný link : ............................).
3. Zákazník preberá zodpovednosť za porušenie ustanovení tejto zmluvy a jej príloh ním ďalšími osobami, ktorým umožní prístup k Software a zodpovedá za tieto porušenia, ako by porušil túto zmluvu sám a zaväzuje sa uspokojiť akékoľvek takto vzniknuté nároky poskytovateľovi.
4. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, zlá epidemiologická situácia alebo núdzový stav vyhlásený vládou SR a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci.
5. Poskytovateľ berie na vedomie, že v prípade dodania Software spolufinancovaného z operačného programu integrovaná infraštruktúra je povinný v súvislosti s plnením tejto zmluvy strpieť výkon kontroly/auditu/overovania súvisiaceho s dodávaným Software a súvisiacimi službami oprávnenými osobami na výkon tejto kontroly/auditu/ overovania a poskytnúť im všetku potrebnú súčinnosť, a to kedykoľvek počas platnosti a účinnosti tejto zmluvy, ako aj do termínov stanovených pre zákazníka v zmluvnom vzťahu s riadiacim orgánom operačného programu integrovaná infraštruktúra, v rámci ktorých si Zákazník nárokuje prefinancovanie výdavkov uhradených poskytovateľom, ktoré vznikli s plnením tejto zmluvy.
6. Oprávnené osoby na výkon kontroly/auditu/overovania na mieste v súvislosti s predmetom tejto zmluvy sú najmä:
7. zástupcovia riadiaceho orgánu operačného programu integrovaná infraštruktúra a ním poverené osoby;
8. útvar vnútorného auditu riadiaceho orgánu operačného programu integrovaná infraštruktúra a ním poverené osoby;
9. zástupcovia Najvyššieho kontrolného úradu SR a certifikačného orgánu a nimi poverené osoby;
10. zástupcovia orgánu auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu;
11. splnomocnení zástupcovia Európskej Komisie a Európskeho dvora audítorov;
12. orgán zabezpečujúci ochranu finančných záujmov EÚ;
13. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi SR a EÚ.
14. Poskytovateľ sa zaväzuje uchovávať všetku dokumentáciu v origináli po dobu desiatich (10) rokov od schválenia Následnej monitorovacej správy alebo aj po tejto lehote, ak nedošlo k vysporiadaniu finančných vzťahov medzi poskytovateľom nenávratného finančného príspevku a prijímateľom nenávratného finančného príspevku, z dôvodu výkonu kontroly/auditu aj po uplynutí desaťročnej lehoty na archiváciu.
15. Táto zmluva je spísaná v štyroch (4) vyhotoveniach, z ktorých zákazník obdrží dve (2) vyhotovenia a poskytovateľ obdrží dve (2) vyhotovenia.
16. Zmluvné strany vyhlasujú, že táto zmluva je prejavom ich pravej a slobodnej vôle a na dôkaz dohody o všetkých článkoch tejto zmluvy pripojujú svoje podpisy.
17. Meniť alebo dopĺňať ustanovenia tejto zmluvy je možné iba formou písomných číslovaných dodatkov podpísaných oboma zmluvnými stranami, pričom akákoľvek zmena zmluvy musí byť v súlade s platným zákonom o verejnom obstarávaní.
18. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch, zmena čísla účtu určeného na úhradu plnenia) alebo zmena v subjekte poskytovateľa, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu zmluvy. To znamená, že takúto zmenu oznámi bezodkladne jedna zmluvná strana druhej zmluvnej strane písomne a premietne sa do zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis  a podobne.
19. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ňou a na znak svojej slobodnej a vážnej vôle ju podpísali.
20. Zmluvné strany sa dohodli na nasledujúcich kontaktných osobách pre účely preberania predmetu zmluvy, komunikácie a rokovania vo vzájomnom styku zmluvných strán vo veciach týkajúcich sa plnenia podľa zmluvy:
    1. Za stranu zákazníka
       1. Meno a priezvisko
       2. Telefón
       3. Mail
    2. Za stranu poskytovateľa
       1. Meno a priezvisko
       2. Telefón
       3. Mail

Zmena kontaktnej osoby musí byť zaslaná druhej zmluvnej strane písomne/e-mailom najneskôr 7 dní pred vykonaním zmeny.

1. Spory a/alebo nezrovnalosti medzi zmluvnými stranami, ktoré vzniknú na základe tejto zmluvy alebo v akejkoľvek súvislosti s touto zmluvou sa budú riešiť v prvom rade mimosúdnou cestou, a to vzájomnými rokovaniami zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach zmluvných strán, a to najneskôr do 30 kalendárnych dní odo dňa ich začatia, je ktorákoľvek zmluvná strana oprávnená predložiť tieto spory a/alebo nezrovnalosti, ktoré vzniknú na základe tejto zmluvy alebo v akejkoľvek súvislosti s touto zmluvou na rozhodnutie vecne a miestne príslušnému všeobecnému súdu Slovenskej republiky.
2. Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak bezvýhradného súhlasu a vôle plniť záväzky z nej vyplývajúce ju vlastnoručne podpisujú.
3. Nasledujúce prílohy tvoria neoddeliteľnú súčasť tejto zmluvy:
   1. Príloha č. 1: Špecifikácia licencií a súvisiacich služieb
   2. Príloha č. 2: Cenová kalkulácia dodávky licencií.
   3. Príloha č. 3: VOP SAP softvér (poznámka: doplní víťazný uchádzač)

|  |  |
| --- | --- |
| V Bratislave dňa | V Bratislave dňa |
| ........................................................................................  za Slovenskú republiku zastúpenú MF SR  Veronika Gmiterko, MBA, generálna tajomníčka MF SR | ......................................... |

**Príloha č. 1**

**Špecifikácia licencií a súvisiacich služieb**

**SAP HANA, enterprise edition**

SAP HANA, enterprise edition databáza a platforma na správu údajov, ktorá spracováva transakcie aj analýzy v pamäti na jednej množine údajov. Spojenie databázy s pokročilým analytickým spracovaním, možnosťami vývoja aplikácií, integráciou údajov a kvalitou údajov.  SAP HANA, enterprise edition bude určená ako neobmedzená platforma pre všetky systémy a distribuované údaje v SAP aj hybridných prostrediach.

SAP HANA ponúka nasledujúce základné funkcie:

* Databázové služby
* Integračné služby
* Aplikačné služby

SAP HANA enterprise edition navyše ponúka nasledujúce rozšírené funkcie:

* Správa informácií
* Analytika
* Prediktívne funkcie
* Vyhľadávanie a text
* Priestorové a grafické funkcie
* Ochrana údajov

SAP HANA je in-memory platforma. V jadre tejto platformy sa nachádza relačný databázový systém, ktorý naplno využíva potenciál hardvéru pre maximalizáciu aplikačného výkonu.

* **Vysoký výkon a rozšíriteľnosť**  – plné využitie pamäte RAM moderného hardvéru. Všetky relevantné dáta sú držané v pamäti, aby operácie nad nimi bežali tiež v pamäti. K tomu všetkému je SAP HANA navrhnutá tak, aby naplno využila možnosti viacjadrového systému pre potreby súbežného spracovania.
* **Hybridná správa dát** – spojenie rôznych prístupov k uloženiu dát v jednom systéme – in-memory riadkové, stĺpcové a objektovo orientované úložiska, tradičné diskové tabuľky, textová analýza a vyhľadávanie. Prepojenie týchto svetov významne redukuje celkovú náročnosť riešenia a s ňou spojené náklady; nie sú potrebné ďalšie analytické, simulačné a plánovacie nástroje alebo dokonca platformy.
* **Kompatibilita** – SAP HANA ako náhrada existujúcich databázových systémov. SAP HANA je plný relačný databázový systém s rozhraním SQL, vlastnosťami ACID a s podporou vysokej dostupnosti.
* **Analýza textu, indexing a vyhľadávanie** – robustné analytické funkcie a vyhľadávacie metódy ako lingvistické a fuzzy vyhľadávanie.
* **Vykonávanie aplikačnej logiky priamo v dátovej vrstve** – presunutie všetkých dátovo náročných operácii k dátam redukuje potrebu ich presunu (a času) medzi databázovým a aplikačným serverom.

**SAP S/4HANA Enterprise Management for Professional use**

SAP S/4 HANA je nová generácia ERP, plne postavená na in-memory platforme SAP HANA používajúca užívateľské prostredie SAP Fiori. V novej generácii boli redizajnované základné biznis procesy a používateľské prostredie.

Nové riešenia a produkty sú dizajnované pre SAP HANA tak, aby sa odstránili všetky obmedzenia minulosti a aby sa naplno využili možnosti, ktoré SAP HANA poskytuje vďaka in-memory technológii a v reálnom čase. SAP S/4 HANA teraz ponúka hodnotu jednoduchosti všetkým odvetviam a end-to-end prístup s riadenou konfiguráciou pre zavedenie. Ponúka moderné užívateľské rozhranie pre biznis užívateľov bez ohľadu na ich pozíciu vo firme, na takmer akomkoľvek zariadení, zjednodušený dátový model, priebežné získavanie informácií na najvyššej úrovni granularity a vynovené biznis procesy v reálnom čase.

SAP S/4 HANA je navrhnutý tak, aby viedol k jednoduchej inovácii spájaním ľudí, zariadení a biznis sietí v reálnom čase a podporoval vývoj nových biznis modelov. Okrem toho pomôže urýchliť prechod k internetu vecí a Big Data. Zjednodušený dátový model umožňuje zákazníkom transformovať ich IT, pomôže znížiť náklady a jeho cieľom je zefektívnenie IT.

**Príloha č. 2**

**Cenová kalkulácia dodávky licencií**

|  |  |  |  |  |  |
| --- | --- | --- | --- | --- | --- |
| **Položka** | **Jednotka** | **Merná jednotka** | **Množstvo (počet jednotiek)** | **Cena za mernú jednotku (v EUR bez DPH)** | **Cena za položku (v EUR bez DPH)** |
| SAP HANA Enterprise Edition | 64 | GB pamäte | **97** |  |  |
| SAP Standard Support pre licencie SAP HANA Enterprise Edition | 1 | mesiac | **12** |  |  |
| SAP S/4HANA Enterprise Management for Professional use | 1 | používateľ | **8** |  |  |
| SAP Standard Support pre licencie SAP S/4HANA Enterprise Management for Professional use | 1 | mesiac | **12** |  |  |

|  |
| --- |
|  |

**Celková cena za predmet zákazky v EUR bez DPH:**